钦定古今图书集成/明伦汇编/氏族典/第331卷 > 刘茂
## 钦定古今图书集成/明伦汇编/氏族典/第331卷 > 刘茂

按《后汉书刘茂传》：“茂字子卫，太原晋阳人也。少孤独
与母居。家贫，以筋力致养，孝行著于乡里。哀帝时，察
孝廉，再迁五原属国侯。遭母忧去官。服竟，后为沮阳
令。会王莽篡位，茂弃官避世弘农山中教授。建武二
年，归为郡门下掾。时赤眉攻郡，茂负太守孙福逾墙
藏空穴中，得免。贼去，乃得归府。明年，诏书求天下义”
士，征茂，拜议郎，迁宗正丞。后拜侍中，卒官。